পার্বত্য চট্টগ্রামসহ দেশের সকল সংখ্যালঘু জাতিসমূহের ওপর বাঙালি জাতীয়তা চাপিয়ে দেয়ার প্রতিবাদে এবং সংবিধানের পঞ্চদশ সংশোধনী বাতিলের দাবিতে দাবিতে আগামী ২০ ও ২১ জুলাই দুইদিন ব্যাপী খাগড়াছড়ি ও রাঙ্গামাটি জেলায় সড়ক ও নৌপথ অবরোধ ডাক দেয়া হয়েছে। ইউপিডিএফ প্রচার ও প্রকাশনা বিভাগের সম্পাদক নিরন চাকমার স্বাক্ষরিত এক প্রেস বিজ্ঞপ্তিতে আজ এ অবরোধের কথা জানানো হয়েছে।    একই দাবীতে মঙ্গলবার তিন পার্বত্য জেলায় ঘন্টা বাজিয়ে একযোগে মানববন্ধন কর্মসূচি পালন করেছে পার্বত্য চুক্তি  বিরোধি সংগঠন ইউনাইটেড পিপল্স ডেমোক্রেটিক ফ্রন্ট (ইউপিডিএফ)।    ইউপিপিএফের ডাকে ১২ জুলাই মঙ্গলবার সকাল ১১টা থেকে ১২টা পর্যন্ত এক ঘন্টাব্যাপী এ মানববন্ধন কর্মসূচি পালন করা হয়।    রাস্তার পাশে বিভিন্ন দাবি সংবলিত ব্যানার ফেস্টুন নিয়ে হাজার হাজার পাহাড়ি নারী-পুরুষ এ মানববন্ধনে অংশ নিয়ে তারা পূর্ণ স্বায়ত্বশাসন মেনে নেয়ারও দাবি জানান।